
Par iepirkuma  „Būvprojekta “Ēkas Miera ielā 58a (kad. Nr. 0100 026 0092 005) pārbūve” ekspertīze” (LKA 2026/13) nolikuma grozījumiem

	Jautājums
	Iepazīstoties ar konkursa nolikuma 3.10.3. punkta prasībām, lūdzam sniegt skaidrojumu par šādas prasības piemērošanu:
Lūdzam precizēt, vai par atbilstošu šīs prasības izpildei tiks atzīts arī speciālists, kuram ir spēkā esošs būvprojektu ekspertīzes sertifikāts ēku konstrukciju būvprojektu ekspertīzē vai arhitektūras risinājumu būvprojektu ekspertīzē, ja saskaņā ar normatīvo aktu prasībām attiecīgais speciālists ir tiesīgs veikt arī ugunsdrošības pasākumu pārskata (UPP) ekspertīzi savas kompetences ietvaros.
Ņemot vērā, ka ugunsdrošības risinājumu izvērtēšana būvprojekta ekspertīzes procesā bieži tiek veikta kompleksi kopā ar arhitektūras un būvkonstrukciju risinājumu izvērtēšanu, lūdzam izvērtēt iespēju paplašināt prasību formulējumu, paredzot, ka prasības izpildei ir pieļaujams speciālists ar ugunsdrošības būvprojektu ekspertīzes sertifikātu vai citu attiecīgajā jomā spēkā esošu būvprojektu ekspertīzes sertifikātu, kas normatīvajos aktos noteiktajā kārtībā dod tiesības veikt ugunsdrošības risinājumu ekspertīzi.
Ja šāda interpretācija nav paredzēta, lūdzam pamatot, kādēļ konkrētajā iepirkumā nepieciešams tieši ugunsdrošības būvprojektu ekspertīzes sertifikāts un netiek pieļauti citi būvprojektu ekspertīzes sertifikāti, kuru ietvaros speciālists ir tiesīgs izvērtēt ugunsdrošības risinājumus.

	Grozījumi
	Veikt šādus grozījumus iepirkuma nolikumā:
1) Izteikt nolikuma 3.10.3.punktu šādā redakcijā:
[3.10.3. Sertificētu speciālistu, kuram ir tiesības veikt ugunsdrošības risinājumu ekspertīzi.].
2) papildināt nolikuma 3.10.punktu ar šādiem teikumiem:
[Ugunsdrošības risinājumu ekspertīzi ir tiesības veikt sertificētam speciālistam ar ugunsdrošības būvprojektu ekspertīzes sertifikātu vai citu attiecīgajā jomā spēkā esošu būvprojektu ekspertīzes sertifikātu, kas normatīvajos aktos noteiktajā kārtībā dod tiesības veikt ugunsdrošības risinājumu ekspertīzi.

Pretendents līguma izpildē var nominēt vienu speciālistu vairākām pozīcijām, ja speciālists izpilda noteiktās kvalifikācijas prasības un speciālistam atbilstoši tehniskajai specifikācijai noteiktais darba apjoms objektīvi pieļauj kvalitatīvi veikt visus pienākumus.]

	


	Piedāvājumu iesniegšanas termiņa pagarināšana
	Piedāvājumu iesniegšanas termiņš noteikts atbilstoši Publisko iepirkumu likuma 9.panta seši prim daļā noteiktajam. Konkrēts piedāvājumu iesniegšanas termiņš skatāms attiecīgajā IUB tīmekļvietnes paziņojumā un Elektronisko iepirkumu sistēmas e-konkursu apakšsistēmā.

	




